comende vande voirs lande bringe sal int tvoirs hof en d aldair ette
en vertheere met sijne beesten en te mestemake en dat vuen op voirs
lant slands meeste pfijte Item sal de voirs wynne den voirs mathijse
jairlix leven vierhondert walme de huyse aldair mede te decke en
alsme die aldair verdect soe sal de wynne den werclieden den cost gheve
en mathijs sal de dachuen betalen desgelijx soude de wynne doen waert
also dat aen den voirs huysinghe van cleynoestricke yet ghebrake mair
van grovee tymeringhen oft gheviele dat mense dade maken dair af
soude de voirs mathijs den cost alleen draghe Behoudelic dien dat
de wynne voirs altoes den leem i halen soude alsmens behoefde Item is
vorwde dat de voirs wynne betalen sal jairlix de capuy en sesse ligoese
die de voirs mathijs sculdich is van eene hove die ligaert te houde
plach It is vorwde dat de voirs wynne alle de willege en truncborme
staende opte voirs goede trunck en sal van drie jare te drie jare om de
goede mede te bevreden en tsijne pfijte te beken Oec is vorwerde dat
hij thof met den besloten hove dair en ghelege wel en loflic bevredt sal
late en alsoe saelt hem mathijs in sijne income leven Voirt es vorwde
dat de voirs mathijs den voirs wynne ten ingane vanden voirs tmijne
leven sal vierentwintich arnhensche gul tweelf mudde corens en tweelf
mudde evene mate van gheete de welke de voirs wynne hem bynne
den voirs neghe jare wed betalen sal te wete alle dnegenste deel
dair af te sinte andries misse Item sal de voirs mathijs den voirs wyne
in sijne incomen noch leven een mudde grauwer erwete en een mudde
veetsen d mate van gheete en driehondert schoove onder erwete en
crocken dwelc de voirs wynne den voirs mathijse ten eynde vande
voirs tmijne wederghene en betale sal Item is voirworde dat de voirs
mathijs den voirs wyne in sijne income vande voirs tmijne laten
sal en leven alle stroe en caf dat vande coerne come sal dat vander
voirs wynnynge ingevuert sal worden inden lesten oeghst voir des
voirs wynne income en ovet mids dien so sal de selve wynne alle
stroe en caf dat vallen sal vanden coerne en vruchte comen vande
voirs goeden te lesten jae vande voirs tmijne den voirs mathise
int voirs hof laten Item want de voirs wynne int ingaen vanden
voirs tmijne te hemwt ghetoge heeft tcore dat doen t tijt op dlant bezayt was
als hij in die wynnenge quan Soe es vorwde dat thoeght vande voirs tmijn
de voirs mathijs tcore dat dan besayt sal sijn vuen sal in sijn schue en die
wynne saelt doen derschen en den selven mathijse voir elc boend dair af
te sinte andriesmisse appostels dair nae volgende betalen sess en een half
mudde corens dair der mate van gheete voirs en mathijse oec late ccaf en stroe
dat vande coeme come sal maet es dair meer corens dan van elke boend sess
en eenhalf mudde corens dat sal den wynne volge Item is vorwde dat de
voirs mathijs de voirs wynne borghe alle jare vanden neve b andries misse tot
den anden tweelf mudde cores op dat de voirs wynne wilt Item gevielt
alsoe dat de voirs wynne bynne den voirs tmijne op de voirs goede enich